अगरतला
अगरतला () भारत के त्रिपुरा प्रान्त की राजधानी है। इसकी स्थापना 1850 में महाराज राधा कृष्ण किशोर माणिक्य बहादुर द्वारा की गई थी। बांग्लादेश से केवल दो किमी दूर स्थित यह शहर सांस्कृतिक रूप से काफी समृद्ध है। अगरतला त्रिपुरा के पश्चिमी भाग में स्थित है और हरोआ नदी शहर से होकर गुजरती है। पर्यटन की दृष्टि से यह एक ऐसा शहर है, जहां मनोरंजन के तमाम साधन हैं, एंडवेंचर के ढेरों विकल्प हैं और सांस्कृतिक रूप से भी बेहद समृद्ध है। इसके अलावा यहां पाए जाने वाले अलग-अलग प्रकार के जीव-जन्तु और पेड़-पौधे अगरतला पर्यटन को और भी रोचक बना देते हैं।
राजभवन (त्रिपुरा)
अगरतला राजभवन, कुंजाबन, अगरतला में स्थित है। इसका कुल क्षेत्रफल १.७६ हैक्टेयर है। इसका निर्माण १९१७ में महाराजा बिरेन्द्र किशोर माणिक्य (१९०९-१९२३) द्वारा करवाया गया था और इसे अब राजभवन के नाम से जाना जाता है।